આ સંપૂર્ણપણે નિષ્પક્ષ રિપોર્ટ છે. કોઇપણ ભ્રામક માહિતી આપવામાં આવી નથી. આ કોઇ ફાઇનલ લિસ્ટ નથી. માત્ર ડ્રાફ્ટ છે. નાગરિકતા માટે ૩૨૯૯૧૩૮૦ લોકોએ નાગરિકતા માટે અપીલ કરી હતી જેમાંથી ૨૮૯૩૮૬૭૭ લોકોએ યોગ્ય ગણવામાં આવ્યા બાદ તેમને નાગરિકતા આપવામાં આવી છે. આ અગાઉ ટીએમસી સાંસદ સૌગત રોયે એનઆરસી રિપોર્ટને લઇને લોકસભામાં સ્થગન પ્રસ્તાવની વાત કરી હતી. ડ્રાફ્ટ જારી કરવામાં આવ્યા બાદ ટીએમસીના સાંસદ દ્વારા ભારે હોબાળો મચાવવામાં આવ્યો હતો. તૃણમુલ સાંસદ આને લઇને શાંત થયા ન હતા. ધાંધલ ધમાલ જારી રહી હતી. ત્યારબાદ રાજ્યસભાની કામગીરી સ્થગિત કરી દેવામાં આવી હતી. કેન્દ્રીય ગૃહરાજ્યમંત્રી કિરણ રિજ્જુએ પણ ડ્રાફ્ટને લઇને રાજકીય ઘમસાણ વચ્ચે કહ્યું હતું કે, સરકાર કોઇની સાથે પણ અન્યાય થવા દેશે નહીં. એનઆરસી ઉપર ધાંધલ ધમાલ અને અવિશ્વાસનું વાતાવરણ સર્જવાની બાબત યોગ્ય નથી.